20 की मौत, 29 घायल; ब्रेक फेल होने से पुल से टकराई थी बस
Saudi Arabia Bus Accident - Follow Umrah Pilgrims Rescue Operation Latest Photos Updates On Dainik Bhaskar. सऊदी अरब में तीर्थयात्रियों को मक्का लेकर जा रही एक बस पुल पर क्रैश हो गई। हादसे में 20 लोगों की मौत हो गई, जबकि 29 लोग घायल हुए हैं। बस यात्रियों को उमरा के लिए मक्का लेकर जा रही थी
सऊदी अरब में तीर्थयात्रियों को मक्का लेकर जा रही एक बस पुल पर क्रैश हो गई। हादसे में 20 लोगों की मौत हो गई, जबकि 29 लोग घायल हुए हैं। बस यात्रियों को उमराह के लिए मक्का लेकर जा रही थी। तभी सऊदी के असीर राज्य के पास ब्रेक फेल होने से बस पुल से टकराकर पलट गई और उसमें आग लग गई।
मीडिया रिपोर्ट्स के मुताबिक, बस में सवार यात्री अलग-अलग देशों के थे। हालांकि, ये कौन से देश हैं, इसकी जानकारी सामने नहीं आई है। हादसा होते ही सिविल डिफेंस की टीम रेस्क्यू ऑपरेशन के लिए घटनास्थल पर पहुंच गई। घायलों को अस्पताल में भर्ती कराया गया है।
रमजान में उमराह नहीं दोहरा पाएंगे यात्री
वहीं 26 मार्च को सऊदी सरकार ने उमरा को लेकर नई गाइडलाइन जारी की। सरकार ने घोषणा कर बताया कि रमजान के महीने में हाजी सिर्फ एक बार ही उमराह कर सकते हैं। किसी भी यात्री को 2 बार उमराह करने की अनुमति नहीं दी जाएगी। हज और उमराह मंत्रालय ने कहा कि हाजियों की सुरक्षा और सुविधा को देखते हुए ये फैसला किया गया है।
सऊदी सरकार ने गाइडलाइन में कहा है कि सभी यात्री उमराह के लिए तय समय सीमा का पालन करें। साथ ही परमिट के लिए नुसुक ऐप का ही इस्तेमाल करें। अगर कोई यात्री परमिट मिलने के बाद भी उमराह के लिए नहीं जा पा रहा होगा तो उसकी बुकिंग रद्द हो जाएगी।
क्या है उमराह?
उमराह हज की तरह ही एक मुस्लिम धार्मिक यात्रा है। सऊदी अरब में हज के समय को छोड़कर यात्री कभी भी उमराह के लिए जा सकते हैं। हालांकि, रमजान के महीने में इसके लिए सबसे ज्यादा भीड़ होती है। इस यात्रा की समय सीमा 15 दिन होती है। उमराह के दिनों में यात्री करीब आठ दिन मक्का और सात दिन मदीना में समय बिताते हैं।
सऊदी अरब से बाहर के यात्रियों को उमराह के लिए स्पेशल वीजा की जरूरत होती है। ये वीजा एक महीने तक मान्य रहता है। सऊदी अरब और आसपास रहनेवाले लोग बिना किसी खास दस्तावेज के उमराह कर सकते हैं।
ये खबरें भी पढ़ें...
हज यात्रा से कोरोना की पाबंदियां हटीं:दुनियाभर से हर उम्र के लोग मक्का जा सकेंगे, सऊदी सरकार ने जायरीनों की सीमा भी खत्म की 
सऊदी अरब ने हज यात्रा पर कोरोना के दौरान लगाई गई पाबंदियों को हटा दिया है। साथ ही हज के लिए उम्र की सीमा भी हटा दी गई है। यानी अब हर उम्र का व्यक्ति हज यात्रा पर जा सकेगा। जायरीनों की सीमा से भी प्रतिबंध हटा दिया गया है। ये पाबंदियां कोरोना से बचने के लिए लगाई गई थीं। पूरी खबर पढ़ें...